पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना से जारी जंग में अग्रणी भूमिका निभा रहे स्वास्थ्य कर्मियों ने बड़ी संख्या में अब तक कोरोना से बचाव के लिए वैक्सिनेशन नहीं कराया है। यह स्थिति स्वास्थ्य कर्मियों और इलाज करानेवालों के लिए भी ठीक नहीं है। जिले में वैक्सिनेशन कराने वालों का डाटा खंगाले जाने के दौरान यह स्थिति सामने आई। सीएस डॉ पीके सिन्हा ने इस स्थिति पर गहरी चिंता जताते हुए कहा कि स्वास्थ्य कर्मियों का जल्द वैक्सीनेशन कराना जरूरी है। इस संबंध में जारी पत्र में सीएस ने कहा कि कोरोना से जारी जंग में एचसीडब्लू फ्रंटलाइन वर्कर स्वास्थ्य कर्मी महत्वपूर्ण भूमिका निभा रहे हैं।
लेकिन वैक्सिनेशन नहीं कराने के कारण स्थिति खुद को खतरे में डालने जैसी है। पत्र में कहा गया है कि कई स्वास्थ्य कर्मी ऐसे हैं जिन्होंने अबतक पहला डोज ही नहीं लिया है। वहीं बड़ी संख्या में ऐसे स्वास्थ्य कर्मी हैं, जिन्होंने वैक्सिनेशन की दूसरा डोज नहीं लीहै। सीएस डॉ पीके सिन्हा ने कहा कि वैक्सिनेशन में प्रथम डोज लेने के बाद यदि दूसरी डोज नहीं ली जाए या फिर तय समय में नहीं लिया जाए तो वैक्सिनेशन का कोई महत्व नहीं रह जाता है। उन्होंने सदर अस्पताल के उपाधीक्षक, जिले के सभी प्रभारी चिकित्सा पदाधिकारियों, प्रखंड विकास पदाधिकारियों, अंचल पदाधिकारियों और बाल विकास परियोजना पदाधिकारियों के पास पत्र प्रेषित कर फ्रंटलाइन वर्कर स्वास्थ्य कर्मियों का जल्द से जल्द वैक्सिनेशन कराने के लिए कहा है। ऐसे कर्मियों को चिह्नित कर 15 मई तक उनका वैक्सिनेशन कराने के लिए कहा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn